<classify> OFISI ya Mbunge wa Ruangwa imewapa vijana mashine za kukaangia chips na mashine za bisi ili wakuze uchumi wao.Msaidizi wa Waziri Mkuu Kassim Majaliwa kwenye masuala ya jimbo hilo, Fadhil Liwaka amesema vijana jimboni humo pia wamekopeshwa pikipiki 165 ili wakopeshane wafanye biashara kuongeza vipato vyao.Lakini pia tumewawezesha vitendea kazi kama vile baiskeli kwa wale ambao wanafanya biashara za kuzungusha lakini wapo waliopata vitendea kazi vingine vidogo vidogo kuhakikisha kwamba vijana wetu wanakuwa bize. Lakini Mheshimiwa Mbunge si kuwezesha hivyo tu lakini pia amewezesha makundi haya yote ya ujasiriamali kupata elimu. Zaidi ya vijana 650 wamepatiwa mafunzo ya ujasiriamaliamesema.Liwaka ameyasema hayo mjini Ruangwa wakati akizungumza na timu kutoka Kampuni ya Magazeti ya Serikali TSN kuhusu utekelezaji Ilani ya Uchaguzi ya Chama Cha Mapinduzi CCM ya mwaka 2015.Zoezi hili limekwenda vizuri, limekuwa na mafanikio makubwa sana. Vijana wa Ruangwa wanafanya vizuri katika kada hii ya kuendesha pikipiki na wanaonyesha matumaini makubwa sana amesema ofisini kwake.Liwaka amesema waendesha bodaboda ni kundi lenye tija kubwa Ruangwa, na kwamba, vijana hao wamefundishwa masuala ya usalama barabarani ukiwemo ubora vyombo wanavyotumia sanjari na ujasiriamali kwa kuendesha bodaboda.Amesema, katika kuwawezesha wananchi kiuchumi mke wa Waziri Mkuu, Mama Mary Majaliwa ametoa vyerehani 20 kwa vikundi na hivi karibuni Ofisi ya Mbunge imetoa vyerehani vingine 45 kwa makundi mbalimbali.  <topic>: KITAIFA 